Wekîlê CHPyî yê Îstanbulî Sezgîn Tanrikuluyî bi wesîleya 1ê Gulane Roja Yewîye, Paştdayîşî û Têkoşînî derheqê tedayanê vera karkeran de raporêk amade kerd. Rapor serra 2002î ra heta serra 2020î yo. Goreyê raporî serra 2019î de tewr tay 736 karkerî bîyî qurbanê cînayetê karî.
Rapor de bale ameye antene ser ke serra 2002î ra heta serra 2019î tewr tay 23980 karkerî merdî. Rapor de yeno îfadekerdene ke verê nê mergan eşkîyayêne bêro girewtene. Rapor de ame mojnayene ke 11ê adare ra heta 10ê nîsane semedo ke tedbîr nêame girewtene 159 kargehan de testê vîrusê Korona yê 855 karkeran pozîtîf vejîyayî.
